**KLASA: 112-02/23-01/4**

**URBROJ: 2182-27-01-23-03**

Knin, 03. srpnja 2023. godine

Na temelju odredbi Pravilnika o zapošljavanja, KLASA: 003-05/19-01/2 URBROJ: 2182/01-19/05-01, vezano za raspisani natječaj za zasnivanje radnog odnosa, KLASA: 112-02/23-01/4 URBROJ: 2182-27-01-23-01 od 23. lipnja 2023. godine, a nakon sastavljanja Zapisnika o otvaranju i provjeri natječajne dokumentacije te utvrđivanju liste kandidata koji ispunjavaju uvjete za daljnja testiranja po natječaju objavljenom dana 23. lipnja 2023. godine, KLASA: 112-02/23-01/4 URBROJ: 2182-27-01-23-02, na prijedlog ravnateljice Marije Stojanović, Povjerenstvo za zapošljavanje donosi

**ODLUKU**

**o načinu provedbe vrednovanja kandidata kroz intervju,**

**vremenu i mjestu održavanja vrednovanja te listi kandidata**

**Opća pravila testiranja**

Sukladno odredbama Pravilnika o zapošljavanju, obavit će se vrednovanje kandidata kroz intervju.

Procjena se sastoji od **usmenog testiranja**, odnosno razgovora (intervjua) kandidata s Povjerenstvom (u daljnjem tekstu – testiranje).

Kandidati su obvezni pristupiti testiranju sa Povjerenstvom.

Ako kandidat ne pristupi testiranju, smatra se da je povukao prijavu na natječaj.

Kandidati su dužni imati sa sobom odgovarajuću identifikacijsku ispravu (osobna iskaznica, putovnica, vozačka dozvola) na temelju koje se prije testiranja utvrđuje identitet kandidata/kinje.

Testiranju ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidatima Povjerenstvo će započeti sa testiranjem kandidata.

1. **Usmeno testiranje kandidata (intervju)**

Na razgovor s Povjerenstvom pozivaju se kandidati koji su ostvarili pravo na pristup intervjuu, odnosno kandidati koji su pravodobno dostavili potpunu prijavu sa svim prilozima odnosno ispravama i ispunjavaju potrebne uvjete natječaja.

Testiranje i vrednovanje kandidata za radno mjesto **domar, kućni majstor,** sukladno odredbama Pravilnika o zapošljavanju koji je objavljen u rubrici **pravni akti** (<http://www.os-domovinske-zahvalnosti-kn.skole.hr/upload/os-domovinske-zahvalnosti-kn/images/static3/1918/File/Pravilnik%20o%20zapo%C5%A1ljavanju.PDF>), obavljat će se na način da će Povjerenstvo vrednovati kandidate bodovima, i to prema sljedećim kriterijima, kako slijedi:

1. **SOCIJALNI STATUS**

* **roditelj, posvojitelj ili staratelj s jednim maloljetnim djetetom** - **1 BOD**

(po ovom kriteriju može se ostvariti maksimalno 1 bod, bez obzira na broj maloljetne djece)

**DOKAZ** – rodni list ili drugi valjani dokument s kojim kandidat ostvaruje pravo po ovom kriteriju

* **roditelj, posvojitelj ili staratelj djeteta s teškoćama u razvoju** - **1 BOD**

(po ovom kriteriju može se ostvariti maksimalno 1 bod, bez obzira na broj djece s teškoćama u razvoju)

**DOKAZ** – rodni list djeteta i rješenje, potvrda ili druga isprava o utvrđenim teškoćama u razvoju

* ***NAPOMENA*** *- Kandidati su* ***dužni*** *ponijeti sa sobom na testiranje odgovarajuću ispravu iz točke 1., podtočke a), odnosno dokaz po kojem ostvaruju pravo na bodovanje po kriteriju „SOCIJALNI STATUS“*

1. **PRETHODNO ISKUSTVO**

Bodovanje će se vršiti prema prethodnom radnom iskustvo isključivo u osnovnoškolskim ili srednjoškolskim ustanovama.

(Povjerenstvo će svaki radni odnos u osnovnoškolskim ili srednjoškolskim ustanovama, koji je do dana objave ovog natječaja evidentiran u priloženoj potvrdi o stažu Hrvatskog zavoda za mirovinsko osiguranje, vrednovati - **1 BOD**)

1. **MOTIVACIJA**

Svi članovi Povjerenstva imaju pravo postavljati do **tri (3)** pitanja koja se tiču općenitog opisa poslova radnog mjesta **domar, kućni majstor**, pri čemu svaki član Povjerenstva svako postavljeno pitanje može vrednovati **BODOVIMA od 1 do 5**.

Usmeno testiranje u kategoriji **„MOTIVACIJA“** provodit će se **isključivo** pitanjima koja se tiču radnog mjesta **domar, kućni majstor**.

**Izvori za pripremanje kandidata za usmeno testiranje: NEMA**

Kandidati koji budu pozvani na testiranje ne moraju se dodatno pripremati iz stručnih ili sličnih literatura, nego će na pitanja Povjerenstva odgovarati sukladno stečenom znanju i dosadašnjem iskustvu koja se tiču obavljanja poslova na radnom mjestu **domar, kućni majstor**.

1. **Utvrđivanje rezultata i izvješćivanje kandidata o rezultatima natječaja**

Nakon utvrđivanja rezultata testiranja prema točki 1. ove Odluke, Povjerenstvo utvrđuje **rang listu kandidata** koju isti dan dostavlja ravnateljici Škole.

Na temelju dostavljene rang liste kandidata ravnateljica dalje odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa.

Odluku donosi ravnateljica između tri najbolje rangirana kandidata prema broju bodova.

Ako dva ili više kandidata ostvare jednak broj bodova ravnateljica može odlučiti između svih kandidata koji imaju tri najbolje bodovana rezultata.

O rezultatima natječaja kandidati će biti obaviješteni u skladu s odredbama Pravilnika o zapošljavanju.

1. **Vrijeme i mjesto održavanja testiranja te lista kandidata koji se pozivaju na testiranje**

Testiranja kandidata po raspisanom natječaju za radno mjesto **domar, kućni majstor**, objavljenom **23. lipnja 2023.** godine na mrežnoj stranici i oglasnoj ploči Hrvatskog zavoda za zapošljavanje i mrežnoj stranici Osnovne škole Domovinske zahvalnosti, u rubrici pod nazivom „NATJEČAJI“, održat će se dana **05. srpnja 2023. godine, s početkom u 13:00 sati**  u prostorima Osnovne škole Domovinske zahvalnosti, Josipa Jovića 2, Knin (prijam kandidata će biti u prostoru hola Škole), i to prema sljedećem rasporedu, kako slijedi:

- **12:55 sati**  - Dolazak i utvrđivanje identiteta i provjera popisa kandidata

- **13:00 sati - Usmeno testiranje kandidata** prema redu zaprimanja prijava na natječaj

Na testiranje za radno mjesto **DOMAR, KUĆNI MAJSTOR – Knin,** 1 izvršitelj/ica na neodređeno puno radno vrijeme, 40 sati tjedno, upražnjeno radno mjesto, koje će biti održano **05. srpnja 2023. godine, s početkom u 13:00 sati,** se pozivaju sljedeći kandidati:

|  |
| --- |
| **DRAŽEN BARIŠIĆ** |

KANDIDATI KOJI NISU PRILOŽILI POTPUNUDOKUMENTACIJU I **NE SUDJELUJU** U TESTIRANJU SU:

**NEMA**

Povjerenstvo za zapošljavanje

Dostaviti:

* Web stranica Škole - kategorija „Natječaji“
* Pismohrana